Title: Hius- ja kauneudenhoitoalalla sekä muoti- sisustus ja tekstiilialalla
Course: YTO-kurssipankki: taide ja luova ilmaisu > Section: Lähdemateriaaleja

Hius- ja kauneudenhoitoalalla työskenteleviltä kampaajilta, kosmetiikkaneuvojilta ja partureilta odotetaan innovatiivisuutta, luovuutta, esteettistä näkemystä ja oma-aloitteisuutta. Alan kaikki odotukset ovat yhdenmukaisia taiteen ja luovan ilmaisun osaamistavoitteiden kanssa. Alan arvoperustan muodostaa onnistunut palvelukokonaisuus: viihtyisä toimintaympäristö sekä asiakaslähtöiset palvelutaidot. Ammattilaiset tukevat asiakkaan yksilöllistä tyyliä sekä kauneutta ja tuottavat hänelle hyvää oloa. On osattava tukea asiakkaan yksilöllistä tyyliä sekä kauneutta ja tuottaa hyvää oloa. Alan arvoperustan vaatimien taitojen saavuttamiseksi on opiskelijan hyvä hallita myös tyylihistoriaa. Taidehistorian keskeisten teosten tuntemus auttaa tyylihistorian ymmärryksessä ja toimii tarvittaessa historiallisena viitteenä eri ajan tyylisuuntien kampauksille. Hiusmuodin historian ymmärrys toimii myös inspiraationa. Lisäksi alan osaaminen vaatii kokonaislaatuista visuaalisuutta ja sommittelutaitoja. Myös piirustustaitoa on harjaannutettava mm. kampausmallipiirustuksia varten. Alalla on tärkeintä hallita asiakaspalveluun liittyviä esteettinen näkökulma.

Muoti- sisustus ja tekstiilialan työntekijöiltä edellytetään kiinnostusta pukeutumiseen, muotiin, suunnitteluun ja väreihin. Kaikki edellytykset sisältyvät myös taiteen ja luovan ilmaisun tavoitteisiin. Muoti kuuluu taiteen ja sen tutkimuksen piiriin. Alan ammateissa työskenteleviltä toivotaan luovuutta ja ongelmanratkaisutaitoja sekä kykyä hahmottaa visuaalista ympäristöä. Alan perustutkinnoissa opiskellaan pukeutumisen historiaa ja tyylejä. Sisusalalla opiskellaan tyylit, värit, valaistus ja materiaalit sekä niiden vaikutukset toisiinsa. Artesaanilta taas edellytetään kiinnostusta perinteisiin työmenetelmiin, materiaaleihin ja restaurointeihin sekä kädentaitoihin. Kansallisen, paikallisen ja eurooppalaisen taiteen monipuolinen tuntemus tukee ammattialan opintoja ja toimii myös viitekehyksenä ja inspiraationa uutta luotaessa. Luovuus ja ongelmanratkaisu ovat olennaisia kaikilla muoti- sisustus ja tekstiilialan työntekijöillä. Muoti- sisustus ja tekstiilialan tehtävä on tuottaa tuotteita ja palveluja, jotka tyydyttävät kuluttajien ja asiakkaiden suojautumisen ja esteettisyyden tarpeita. Valmistuksessa arvopäämäärinä ovat tuotteiden käyttökelpoisuus, korkea laatu, terveellisyys, esteettisyys ja mielihyvän tuottaminen. Työskentely alalla perustuu yhteistyöhön monen eri tahon kanssa. Verkostoituminen ja menestyksellinen yhteistyö sekä kotimaassa että kansainvälisesti edellyttävät asiakkaiden ja kanssaihmisten kunnioittamista, toisen työn, toimintaympäristön ja ajattelutavan tuntemista ja arvostamista sekä tasa-arvoista ja suvaitsevaa asennetta.