Title: Taiteen tekemisen merkitys
Course: YTO-kurssipankki: taide ja luova ilmaisu > Section: Piilotettu (pääsy linkeillä)

sisältöä

Taiteen yksi tärkeimmistä tehtävistä on tallentaa arkea. Taiteen avulla saamme tietää kunkin ajan ihanteista, arvoista ja asenteista. Se siis on ihmiskunnan muisti. Taide on myös ihmisoikeus: oikeus taiteeseen ja luovaan ilmaisuun on turvattu YK:n ihmisoikeuksien julistuksessa ja jopa Suomen laissa.

Taiteella on keskeinen rooli yhteiskunnan luovaa ilmapiiriä vahvistavana tekijänä. Taiteen avulla voidaan nähdä asioista uusia näkökulmia ja sillä voidaan avata ajattelua uusille ongelmanratkaisuille. Luovuus tukee yhteiskuntaa ja auttaa hallinnollisten päätösten tekemisessä.

Taiteen tehtäviä on myös ottaa kantaa ja herättää ajatuksia - vaikka et pitäisi jostain teoksesta, mutta se herättää sinussa jotain tunteita, on se onnistunut tehtävässään. Taide saa olla myös pelkästään tekijänsä luovuuden ilmentymää ja aina se ei edes ole tarkoitettu miellyttämään yleisöä. Kumpaa on sitten mukavampi katsoa? No sanotaanhan, että "kauneus on katsojan silmissä"!

Jokainen voi itse kokea mielihyvää taiteen äärellä joko itse tuottaen tai valmiista teoksesta nauttien. Taiteen tekeminen on luovuuteen sukeltamista ja myös hyvin terapeuttista.