Title: Sähkö- ja automaatioalalla sekä tieto- ja tietoliikennetekniikan alalla
Course: YTO-kurssipankki: taide ja luova ilmaisu > Section: Lähdemateriaaleja

Sähkö- ja automaatioalan työntekijältä toivotaan kykyä tulla toimeen eri sidosryhmien kanssa. Työntekijän tulee olla myös innokas oppimaan uutta. Lisäksi kansainvälisen osaamisen perusteet, kuten kulttuurien kohtaamisen ja monikulttuurisuuden osaamisen hallinta, on olennaista työelämän vuorovaikutustilanteiden kannalta. Alan arvopäämäärät ovat toimintavarmuus, asiakaskeskeisyys, yrittäjähenkisyys, kokonaistaloudellinen ajattelutapa sekä vastuu henkilöstön hyvinvoinnista. Taiteen ja luovan ilmaisun keinoja voidaan hyödyntää kaikkien näiden saavuttamiseksi.

Tieto- ja tietoliikennetekniikan alan, ICT-asentajan, arvoperustan muodostaa korkea ammattietiikka. Alalla työskentelevältä edellytetään ehdottomia salassapitovaatimuksia, hänen käsitellessään laitteistoja ja järjestelmiä, joissa kansalaisten henkilökohtaisia tietoja säilytetään tai siirretään. Tuotteiden lyhyet elinkaaret sekä eri laitesukupolvien nopea uudistuminen asettavat myös alalla työskentelevän asiakaspalvelukyvylle entistä suuremmat vaatimukset. Tieto- ja tietoliikennetekniikan nopea uudistuminen ja kehittyminen vaativat itsensä kehittämistä. Taidelähtöiset
menetelmät auttavat uudistumaan ja vastaanottamaan muutoksia. Työmenetelmien,
välineiden ja materiaalien hallinnassa alalla opiskelevilta ja työskenteleviltä
edellytetään monipuolista alan esteettisten periaatteiden tuntemusta. Alalla
tulee toimia työympäristön viihtyisyyteen
ja muiden työn lopputulokseen ulkonäköön vaikuttavien tekijöiden edistämiseksi.
Vaaditaan siis kokonaisvaltaista estetiikan tuntemusta, kykyä osata arvioida ja
kehittää työskentelytapojaan ja työympäristöä.