Title: Ravintola-, caterig- ja elintarvikealalla sekä puhtaus- ja kiinteistöalalla
Course: YTO-kurssipankki: taide ja luova ilmaisu > Section: Lähdemateriaaleja

Ravintola ja caterig alalla työskenteleviltä kokeilta ja tarjoilijoilta edellytetään ripeää, järjestelmällistä, joustavaa, luovaa ja taloudellista otetta työhönsä. Kyky luovaan ilmaisuun on siis yksi alan työntekijän perusvaatimuksista. Alalla työskentelevältä vaaditaan monipuolista kykyä luovaan ilmaisuun. Annosten suunnittelussa sovelletaan värien käyttöä, visuaalisuutta ja esteettisyyttä. Estetiikalla on myös olennainen osuus annosten rakentamisessa ja kaupallistamisessa. Annoksen houkuttelevuutta voidaan lisätä esim. oikealla sommittelulla. Ruokailutilan esteettisen ilmeen huomioiminen ja somistuksen valinta tehdään tilaisuuden teemaa vahvistamalla. Muotoilun tuotteiden, kuten tekstiilien ja astiastojen tuntemus ja muodon ymmärtäminen ovat tärkeä osa viihtyisän tilan visualisoimisessa. Kattauksetkin sommitellaan tilaisuuteen ja tilaan sopiviksi. Työntekijän on tunnettava värit, tasapaino ja tarkoituksenmukaisuus. Alan yrittäjältä vaaditaan lisää taiteen ja luovan ilmaisun kykyä. Esim. liikeidea kannattaa suunnitella visuaalisesti ja kulttuurisesti kiinnostavaksi. Tähän kokonaisuuteen voidaan liittää monia sisältöjä, jotka koskettavat olennaisesti taiteen ja luovan ilmaisun opetussuunnitelmaa.

Elintarvikealalla työskenteleviltä elintarvikkeiden valmistajilta, leipuri-kondiittoreilta ja lihatuotteen valmistajilta edellytetään vastuullisuutta, täsmällisyyttä, siisteyttä ja laatutietoisuutta.  Elintarvikkeilla on keskeinen merkitys suomalaisen ruokakulttuurin ja elävän maaseudun säilymiselle. Alalla työskentelevän on siis tunnettava alueen kulttuuria ja perinteitä. Elintarvikkeiden valmistuksessa arvopäämäärinä ovat tuotteiden turvallisuus, korkea laatu, terveellisyys, helppokäyttöisyys, esteettisyys ja mielihyvän tuottaminen. Ennen kaikkea laatusilmää ja esteettisyyden tajua voidaan harjaannuttaa taiteen ja luovan ilmaisun keinoin. Taide ja luova ilmaisu myös kehittävät laatusilmää. Valmistettavien tuotteiden on oltava myös ulkoisesti houkuttelevan näköisiä. Keskeisiä toimintaperiaatteita ovat myös kokonaisvaltainen ammattitaidon arvostus sekä vastuu oman hyvinvoinnin ylläpitämisestä. Alalla työskentelevän vaatimus toimia muuttuvien tilanteiden ja vaatimusten mukaisesti helpottuu taidelähtöisten työmenetelmien avulla. Taidelähtöiset menetelmät auttavat uudistumaan ja vastaanottamaan muutoksia.

Puhtaus- ja kiinteistöalalla työskenteleviltä odotetaan oma-aloitteisuutta ja hyviä vuorovaikutus- ja ihmissuhdetaitoja. Alalla työskennellään erilaisissa asiakaskohteissa. Ammattitaitoiselta työntekijältä vaaditaan kykyä havainnoida ja tunnistaa itsenäisesti kiinteistön viihtyvyyteen, kuntoon ja toimivuuteen liittyviä seikkoja. Viihtyisä ja miellyttävä ympäristö lisää asiakastyytyväisyyttä. Taiteella ympäristöstä voidaan tehdä rennompi, lämpimämpi ja iloisempi. Puhtaus- ja kiinteistöalalla työskentelevän on myös hyvä tunnistaa visuaalisen ja esteettisesti toimivan ympäristön merkitys hyvinvoinnille. Taitava ammattilainen myös kehittää toimintaansa palautteen perusteella. Ympäristön visuaalisuus lisää asiakastyytyväisyyttä.

Kaikilla aloilla työskentelevien on tärkeä tunnistaa kulttuuriharrastusten merkitys osana elämää ja taidekokemukset osana elämänhallintaa (mm. ymmärtää taiteen parantava vaikutus, mielihyvää tuottava vaikutus sekä omatoimisuutta ja toimintakykyä edistävä käyttö eri asiakas- ja potilasryhmien kanssa).