Title: Taide ja luova ilmaisu tutkinnon osa-alueen opinnot ja tehtävien suorittamisen ohjeita
Course: YTO-kurssipankki: taide ja luova ilmaisu > Section: Piilotettu (pääsy linkeillä)

Taiteen ja luovan ilmaisun opinnoissa opit tunnistamaan kulttuurien ja taiteen merkityksen hyvinvoinnille. Opit ilmaisemaan itseäsi taiteen ja luovan ilmaisun keinoin, myös luovasti kirjoittamalla. Opit myös hyödyntämään kuvitteellisia tekstejä.

Ohjeita tehtävien tekemiseen:

Tässä moodle kokonaisuudessa on taiteen ja luovan ilmaisun tutkinnon osa-alueen sisältö. Sisältö on jaettu teoria osuuteen sekä luovaan tuottamiseen. Suurin osa tehtäviin tarvittavasta asiatiedosta löytyy tehtävien ohesta sekä tehtäviä ennen olevilta teoriasivuilta. Joissakin tehtävissä voi olla myös hyvä etsiä itse lisätietoa. Internet ja kirjasto ovat hyvät apulaiset lisätiedon hankinnassa. Huomaa kuitenkin suhtautua käyttämääsi lähdeaineistoon kriittisesti ja tarkista aina lähteen luotettavuus. Tämä on erityisen tärkeää verkosta tietoa hakiessasi. Tuota aina tekstiä omin sanoin, vastauksissa pitää näkyä omat näkemyksesi, kokemuksesi ja ajatuksesi.

Tehtävät on jaoteltu kolmeen eri tasoon pronssi-, hopea- ja kultatasoon. Vastaamalla tehtäviin osoitat osaamistasi. Voit aloittaa tehtävät valitsemaltasi tasolta. Sinulla on kuitenkin oikeus jatkaa myös ylemmälle tasolle tai mennä tasoa alaspäin, jos niin katsot parhaaksi.

Tekemällä Pronssitason tehtävät voit pyrkiä saavuttamaan osaamista arvioinnin tasolla T1-T2. Mikäli haluat, voit jatkaa erillisen ohjeen mukaisesti Hopeatason tehtävillä. Ne oikein ja huolellisesti tekemällä saavutat osaamisen tasoilla H3-H4. Kultatason tehtävät ovat haastavia. Ne vastaavat kiitettävän K5 tason osaamista.

Tutkinnon osan osaamisalueet ovat teoreettisen asiasisällön hallinta sekä tuotteen, teoksen tai toteutuksen valmistaminen. Tehtävät tekemällä opiskelet tutkinnonosan osaamistavoitteet ja osoitat osaamistasi osaamisalueilla. Tee kaikki tehtävät huolellisesti, koska niiden avulla osoitat osaamisesi. Mikäli sinulla tulee kysyttävää tehtävistä, älä epäröi ottaa yhteyttä wilman tai sähköpostin kautta.

Opiskeluiloa toivottaen,

Taide ja luova ilmaisu osa-alueen opettaja

Anne-Maj Luomaranta

anne-maj.luomaranta@sedu.fi

040 868 0322