Title: Pintakäsittely-, puuteollisuus- ja rakennusalalla
Course: YTO-kurssipankki: taide ja luova ilmaisu > Section: Lähdemateriaaleja

Pintakäsittelyalalla tulee tunnistaa monipuolisesti taiteen ja kulttuurin eri muotoja. Alan päämääränä on luoda edellytyksiä rakennetun ympäristön viihtyvyydelle ja miellyttävyydelle, joka edellyttää alalle soveltuvan estetiikan tuntemusta ja sen harjoittelua. Alalla työskentelevän tulee osata tehdä työtään siististi ja tarkasti, pitää työpaikkansa siistinä. Olennaisimpia taiteen ja kulttuurin muotoja ovat kuvataide ennen kaikkea seinämaalaukset al secco ja al fresco (fresko) sekä erilaiset ornamenttityylit. Lisäksi arkkitehtuurin yleistuntemus on olennaista. Kulttuurien ja taiteen muodoista on tärkeää tunnistaa myös etenkin Suomessa vallinneet tyylikaudet sekä niihin liittyvät yksityiskohdat kuten sisustustyylit. Koristemaalauksessa tulee tunnistaa alansa tärkeimmät ammattiperiteet ja pyrkiä niiden kohtuulliseen vaalimiseen. Tämä edellyttää rakennetun kulttuuriperinnön tuntemusta. Puhtaasti luovan ilmaisun taitoja edellytetään mm. värisoinnutuksien periaatteiden tuntemuksessa. Tulee tietää eri aikakausina Suomessa vallinneet tyylisuunnat ja niille ominainen ornamentiikka.

Puuteollisuusalan keskeisiin arvoihin kuuluvat esteettisyys ja helppokäyttöisyys. Alalla tulee tunnistaa monipuolisesti taiteen ja kulttuurin eri muotoja. Olennainen taiteenlajeista on muotoilu: esineen suunnittelu ja muodon antaminen. Alan osaajan tulee kyetä esittelemään tuotteen valmistukseen ja ulkonäköön vaikuttavia realistisia vaihtoehtoja, huomioiden eri materiaalien ja teknisten ratkaisujen vaikutukset monipuolisesti. Lisäksi asiakkaalle tuotetta valmistaessa tulee pystyä huomioimaan asiakkaan toiveet työn toteutuksen suunnittelussa ja esittää vaihtoehtoisia ratkaisuja työn toteutukseen. Näihin kaikkiin tarvitaan luovan ilmaisun taitoja, kykyä ja halua kehittää tavoitteellisesti omaan luovaa ilmaisuaan. Kulttuurien ja taiteen muodoista on tärkeää tunnistaa myös tyylikaudet sekä niihin liittyvät yksityiskohdat kuten sisus- ja muotoilutyylit.

Rakennusalalla tulee tunnistaa monipuolisesti rakennetun ympäristön eri muotoja. Talonrakentajalle olennaisia arvopäämääriä ovat muun muassa laatutavoitteiden saavuttaminen, viihtyvyys, esteettisyys sekä rakennusperinteen vaaliminen. Arvopäämäärien saavuttamiseksi alan opiskelijan on hyvä tunnistaa arkkitehtuurin perinteitä ja kulttuuriympäristöä, kuten tyylisuuntien eroja. Monialainen osaaminen on eduksi alalla työskentelevälle, sillä osaavalle ja ammattitaitoiselle työntekijälle työllisyysnäkymät ovat aina hyvät. Monialaisuus edellyttää koko alan laajaa tuntemusta, myös taiteen, kuten arkkitehtuurin. Arkkitehtuuriin kuuluu rakennussuunnittelun ja rakennuspiirustusten lisäksi koko kaupunkisuunnittelu, kuten kaavasuunnittelu ja kaavapiirrokset. Opiskelijan tulee tunnistaa myös rakennusalan prosenttiperiaate, joka tuo osansa rakennetun ympäristön viihtyvyyteen. Työskentelevän tulee toimia myös asetettujen laatutavoitteiden mukaisesti ja kehittää omaan toimintaansa niiden saavuttamiseksi. Lisäksi taiteella ja luovalla ilmaisulla on olennainen vaikutus hyvinvointiin: alan kilpailukykyinen työntekijä on motivoitunut toiminta- ja työkykynsä itsenäiseen ylläpitämiseen ja edistämiseen.