Title: Autoalalla sekä logistiikka-alalla
Course: YTO-kurssipankki: taide ja luova ilmaisu > Section: Lähdemateriaaleja

Autoalalla työskenteleviltä vaaditaan korkeaa ammattietiikkaa sekä asiakaspalvelutehokkuutta. Alan työntekijöiltä odotetaan muun muassa oma-aloitteisuutta, täsmällisyyttä, päättelykykyä ja kykyä toimia erilaisten ihmisten kanssa ryhmässä. Päättelykyky ja täsmällisyys ovat ominaisuuksia joita voidaan kehittää myös taiteen ja luovan ilmaisun keinoin, samoin yhteistyötaitoja. Ammattietiikan on oltava korkea: on kyettävä toimimaan asetettujen laatutavoitteiden mukaisesti ja kehittää omaa toimintaansa niiden saavuttamiseksi. Lisäksi työntekijän on kannettava vastuu työympäristönsä siisteydestä ja työskentelyä helpottavasta järjestyksestä. Toimiva, siisti ja miellyttävä työympäristö tuovat työhön tehokkuutta ja lisäävät työkykyä. Asiakaspalvelutilanteissa, asiakkaiden kanssa keskusteltaessa, vaaditaan jo laajempaa taiteen ja kulttuurin tuntemusta. On hyvä perehtyä oman ammattialan muotoilun historiaan, tunnetuimpiin automalleihin, merkkeihin ja suunnittelijoihin.

Logistiikka-alalla työskentelevien tulee tiedostaa fyysisen ja henkisen suorituskyvyn merkitys omalla alallaan. Keskeisiä vaatimuksia alalla on korkea moraali ja ammattietiikka, myönteinen asennoituminen muihin ihmisiin sekä asiakaskeskeisyys. Taiteella ja taidetoiminnalla voidaan kehittää mielen hyvinvointia ja lisätä sosiaalisia vuorovaikutustaitoja. Alalla työskentelevien tulee toimia erialisten asiakasryhmien kanssa palvelu- ja vuorovaikutustilanteissa. Taiteellisella toiminnalla voidaan lisätä sosiaalista hyvinvointia ja parantaa yhteistyö- ja vuorovaikutustaitoja. Logistiikan työtehtävissä työskenteleviltä vaaditaan myös kykyä ylläpitää, arvioida ja kehittää työympäristöään. Työntekijä voi vaikuttaa ympäristöönsä esim. visuaalisten, esteettisten, sosiaalisten, materiaalisten ja kulttuuristen tekijöiden näkökulmasta. Fyysisen ympäristön parannuksilla on havaittu olevan merkitystä mm. rennomman, lämpimämmän ja iloisemman ilmapiirin luomisessa. Alan tehtävien menestyksekäs hoitaminen vaatii myös hyvän toimintakyvyn ylläpitämistä. Taideharrastuksella on tutkitusti suora yhteys mielen hyvinvointiin ja työssä jaksamiseen. Arvostettu työntekijä kehittää ammattinsa arvostusta omalla toiminnallaan, taide lisää kykyä luovien ratkaisujen tekemiseen.