Title: Arvioita tehtävä: Suunnittele juliste ta tee vierailu taidemuseoon
Course: YTO-kurssipankki: taide ja luova ilmaisu > Section: Tuotteen, teoksen tai toteutuksen valmistaminen

Valitse joko A. "suunnittele juliste" tai B. "vierailu taidemuseoon". (Tee vain toinen)

A. Suunnittele juliste

Juliste on yleensä julkiselle paikalle tarkoitettu viestinnän väline, jota käytetään jonkin asian julkituomiseen tai mainostamiseen. Julisteen viesti voi olla pelkästään kuvallinen tai pelkästään kirjallinen, mutta useimmiten se on näiden yhdistelmä. Juliste kiinnitetään yleensä seinään, muuriin, ilmoitustaululle tai muuhun näkyvään paikkaan, sillä julisteen tarkoitus on kiinnittää huomiota.

Ideoita julisteen tekoon:

- valitse yksivärinen julistepohja. Sen voi esim. maalata. Tämän jälkeen pohjan päälle voi alkaa sommitella haluttua informaatiota
- voit lähteä liikkeelle myös haluamastasi valmiista kuvasta ja hahmotella sen päälle tekstit.
- julisteen kuva/kuvat voivat olla tulosteita esim. valokuvista tai ne voivat olla piirrettyjä, maalattuja tai muulla tekniikalla toteutettuja ja myös leikkaamalla ja liimaamalla kiinnitettyjä. Lehdistä voi leikata kirjaimia ja liimata niistä tekstiä kuvan päälle.
- tekstin voi kirjoittaa myös eri väriselle paperille ja jonka sitten liimaa julistepohjaan (mieti millainen fontti ja minkä kokoinen teksti sopii julisteeseen)
- testaa välillä miltä juliste näyttää kauempaa katsottuna. Kiinnittääkö juliste huomion? Näkyykö teksti hyvin? Näkyvätkö kuvat?

Vinkki! Tasapainoisessa sommittelussa on usein hyvä jättää tilaa ja tyhjiä alueita. Tällöin saat  kokonaisuudesta harmonisen. Oikein sijoitettu tyhjä tila on julisteen kokonaisuuden kannalta yhtä tärkeä kuin kuvat ja teksti!

Ohjeet julisteen suunnitteluun:

Käytä vapaata tekniikkaa (voit piirtää, maalata, käyttää valmista kuvaa pohjana…)
Valitse julisteen aihe: esim. juhla, tapahtuma, ympäristöasiat, ilmastoasiat, tupakointi, roskaaminen, tasa-arvo, hyvä elämä, terveys …

Ota valmiista julisteesta kuva ja liitä se tehtäväpalautukseesi. Liitä myös selostus siitä, mitä kaikkea otit huomioon julisteen suunnittelussa ja tekemisessä.

Tee suunnitelma alla olevan vinkkilistan avulla.

      - Mikä on julisteen pääajatus?
      - Mitä mieltä olet valitsemastasi pääajatuksesta. Muotoile ajatuksesi yhdeksi virkkeeksi. Keksi selkeitä lauseita! Mieluummin kehottavia ja houkuttavia kuin tyrmääviä, hyökkääviä ja kieltäviä! Muista huumori:-)                         !
      - Julisteen tulee pysäyttää katsoja.  mieti kuinka kiinnität hänen huomionsa!
      - Julisteen tulee erottua ympäristöstä, sen tulee olla selkeä, kokonaisuus, jossa kuva ja teksti sopivat yhteen. Sen on hyvä puhutella tai herättää huomiota/ ihmetystä?
      - Miten kuva ja teksti toimivat yhdessä?
      - Miten käytät värejä? Huomioi aiemmin oppimasi asiat väreistä!
      - Minkälainen sommittelu on aiheeseen paras? Käytä aiheeseen sopivaa sommittelua!
      - Ovatko kuva ja teksti tasapainossa keskenään. Mitä kirjasintyyppiä ja -kokoa käytät?

B. Vierailu taidemuseoon

Tee virtuaalinen kierros Ateneumin taidemuseoon: https://ateneum.fi/tule-meille/ateneum-art-gate/ (Tähän täytyy ladata ilmainen sovellus. Ohjeet linkissä) tai tee vierailu vaihtoehtoisesti johonkin seuraavista ja valitse sieltä yksi itseäsi miellyttävä teos, lue myös tekstiosuus "Taiteen esteettisestä, eettisestä ja sosiaalisesta merkityksestä". (Löytyy alta tukimateriaaleista)

Vastaa alla oleviin kysymyksiin:

Ateneumin taidemuseoon: https://www.kansallisgalleria.fi/fi/ateneumin- taidemuseo, http://kokoelmat.fng.fi/app
Nykytaiteen museoon Kiasmaan:  http://www.Kiasma.fi,   https://kiasma.fi/kokoelmat/
Sinebrychoffin taidemuseoon:
https://www.sinebrychoffintaidemuseo.fi/, https://sinebrychoffintaidemuseo.fi/kokoelmat/ sekä
Suomen Pankin taidekokoelmiin: www.kansakunnanomaisuutta.fi

1. Sopiiko mielestäsi taide nettiin? Perustele kantasi.
2. Katso videolta tai etsi  taidemuseoiden kokoelmista tai näyttelyistä tai Suomen Pankin kokoelmista jokin itseäsi miellyttävä taideteos. (Siis yksi taideteos). Kirjaa tiedot taideteoksesta (teoksen nimi, taiteilija ja valmistumisvuosi). Perustele valintasi eli miksi valitsit juuri tuon taideteoksen?
3. Pohdi ja kirjoita kuinka valitsemassasi taideteoksessa näkyvät esteettisyys, mahdollinen eettisyys ja onko teoksella jokin sosiaalinen merkitys.